Madonna , huma kellhom ikunu ! Bloggata ta' david - tradotta bin- nejk mill- istudenti kors tal- liġi ( Ultras Universita' 1993 - 1999 ) Meta nilgħabu ġo Ta' Qali B' kowc barrani imħejjijin Issa żgur l ' għandna tim qawwi Mel ' ejjew ilkoll flimkien Issapportjaw 'il dan it- tim It- tim li huwa ta' kullħadd Id- dinja kollha taf illum Kullhadd tgħallem il- ballun L- emozzjonijiet tal- kampjunat : plejers jiċċelebraw jew b' wiċċ ta' diżappunt , jiġġieldu jew jagħmlu ħbieb , partitarji jifirħu jew jitnikktu , kommentaturi jgħajtu l- kelma gowl f' diversi lingwi , bnadar jixxejru . . . kollu bil- mużika tas- silta One , tal- U 2 . We ' re one , but we ' re not the same . . . u darba kull erba' snin , permezz tal- logħba sabiħa tal- futbol , id- dinja donnha tingħaqad daqsxejn aktar . Grazzi lill- kontributuri u lill- qarrejja kollha ta' dan il- blogg . Il- kampjunat ta' din is- sena kien sabiħ ħafna , u ħadt pjaċir ngħixu hawnhekk , magħkom , fuq il- bloggosfera Maltija . Forsi erba' snin oħra nerġgħu nagħmluha . Saħħiet . Bloggata ta' Antoine Cassar - Skużawni tad- dewmien . Fl- aħħar kelli ċans ngħodd il- punti kollha mill- ġdid . Kif se taraw , għamilt tliet klassifiki differenti . Punt wieħed għal kull tbassira korretta . Il- klassifika wara 64 logħba : * minn 54 logħba * * minn 60 logħba * * * minn 48 logħba Fl- aħħar J ' Accuse laħaq lil Baldu permezz tar- rebħa Ġermaniża fl- ispariġġ kontra l- Portugall . It- tnejn li huma jirbħu vaganza ta' ġimagħtejn fil- gżejjer tar- Repubblika tal- Vanwatu , l- aktar pajjiż ferħan fid- dinja skond il- Happy Planet Index tan- New Economics Foundation . Perċentwali 70.4 % . . . Mandraġġar Arċibald Ereżija L- Imżebbel Il- Mandraġġar jirbaħ it- troffa xagħar ta' Camoranesi maqtugħa minn Oddo waqt iċ- ċelebrazzjonijiet tal- plejers Taljani . Wara ta' Jacques : jingħata punt wieħed għal- logħob tal- gruppi , 2 għal dawk ta' l- aħħar sittax , 3 għall- kwarti ta' finali , 4 għas- semi - finali u l- ispariġġ għat- tielet post , u 5 punti għall- final . Minn massimu ta' 93 punt : Arċibald Mandraġġar Ereżija L- Imżebbel La J ' Accuse diġà rebaħ vjaġġ fil- Vanwatu , hawnhekk għandu wkoll daqsxejn spending money . Jogħġobni wisq il- biljett tal- 500 vatu . . . Prosit ukoll lil Toni Sant talli ġie l- aħħar fl- aħħar żewġ klassifiki ( u kważi kważi anke fl- ewwel waħda ) . Bħala konsolazzjoni , jirbaħ dan ir- ritratt ta' Peter Crouch , l- isbaħ plejer ta' l- FC Baked Beans : Bloggata ta' Antoine Cassar - Ma kinitx partita ta' barra minn hawn , imma kienet mimlija drama , u għalija , final wisq isbaħ minn dawk ta' l- aħħar erba' edizzjonijiet tal- Werld Kapp ( ċjoè , dawk li niftakar ) . B' xorti ħażina l- filmati meħudin mit- televiżjoni ta' l- Ekwador tneħħew mill- internet wara pressjoni mingħand il- Fifa . Hawnhekk għandkom vidjo ta' l- isbaħ siltiet ( u waħda kerha ) meħud mill- iSky Taljan : Id- daqqa ta' ras ta' Zidane ( mhux dik li ssejvja Buffon ftit minuti qabel ) . . . mais pourquoi ? Stampa li rċevejt mill- Ingilterra . . . . . . u l- għada , il- kuġin tiegħi ta' 7 snin beda jimita lil Zidane , jiġri lejja qisu barri u jtini daqqa daqqun f' sidri , darba wara l- oħra . . . Prosit ta' l- eżempju li tajt lit- tfal , Zizou . Jekk jirriżulta veru li l- kumment ta' Materazzi kien wieħed razzista , nispera li l- Fifa tieħu azzjoni kontrih . . . U fil- fehma umli tiegħi , mingħajr dubju , l- aqwa plejer tal- kampjunat : Il- klassifiċi tal- 1 X 2 ġejjin dalwaqt . . . Bloggata ta' Antoine Cassar - Tazez tad- Dinja alternattivi # 3 Hamburg , 29 ta' Mejju - 3 ta' Ġunju 2006 : l- ewwel " FIFI Wild Cup " Kif Ċipru ta' Fuq rebħu t- Tazza tad- Dinja Kif inhu naturali , qatt ma naraw pajjiżi bħal Malta jew Ċipru jilagħbu fit- Tazza tad- Dinja tal- FIFA . Xorta suppost li għandhom dan id- dritt . Hemm però anki xi pajjiżi oħrajn li għal xi raġuni jew oħra ma jgawdux minnu . X' jista' jsir jekk madanakollu xi wħud minnhom jixtiequ jieħdu sehem f' turnew internazzjonali ? Kollox beda billi tim magħmul minn Tibetjani eżiljati staqsa lit- tim magħruf ta' Hamburg FC . Pauli kinux interessati f' logħba ta' ħbiberija . Ċert li għoġbuhom il- prospetti ta' laqgħa ma' nies mit- Tibet misterjuż , u b' xi mod jew ieħor twieldet l- idea ta' turnew b' aktar timijiet mhux rikonoxxuti mill- FIFA . Sabiex ikunu jistgħu jieħdu sehem fih , l- organizzaturi Ġermaniżi " waqqfu " r- Repubblika ta' St . Imbagħad sar il- ħin li jiddeċiedu lil min se jistiednu . Kellhom xi dubji minħabba l- fatt li l- pajjiżi mhux rikonoxxuti s- soltu lanqas għandhom tim nazzjonali . Xorta fl- aħħar insabu aktar timijiet interessati milli riedu jistiednu . It- timijiet parteċipanti Ir- Repubblika ta' St . Pauli ( popolazzjoni : 27 , 000 ruħ ) Ovvjament sabiex ikollhom ċans ikbar it- timijiet mistednin , kienet irrapreżentata minn selezzjoni ta' żgħażagħ . Żanżibar ( 800 , 000 ruħ ) Żanżibar huwa stat federali awtonomu , magħmul minn gżira , li jifforma parti mit- Tanżanija . Kważi bħal Malta , din l- eks- kolonja Britannika kisbet l- independenza mill- Imperu Ingliż fl- 1963 u mbagħad flimkien mat- Tanganijka waqqfet ir- Repubblika Magħquda tat- Tanżanija . Għal dak li għandu x' jaqsam mal- futbol , huwa naturali li l- eks- kolonja jkollha waħda mill- eqdem tradizzjonijiet kalċistiċi fost il- pajjiżi Affrikani . U l- 500 klabb tal- futbol li hemm illum , għal 800 , 000 ruħ m' humiex ftit ! It- tim nazzjonali ta' Żanżibar huwa rikonoxxut mill- Għaqda Affrikana tal- Futbol , imma s' issa mhux mill- FIFA minħabba l- fatt li Żanżibar mhuwiex stat rikonoxxut mill- Ġnus Magħquda . Ġibiltà ( 28 , 000 ruħ ) Il- " Gibraltar Civilian Football Association " ( illum " Gibraltar Football Association " ) hija waħda mill- eqdem 10 għaqdiet tal- futbol fid- dinja ! L- ikbar suċċess ta' dan it- tim tal- Commonwealth s' issa huwa dro f' logħba kontra r- Real Madrid fl- 1949 . Il- Grinlandja ( 57 , 000 ruħ ) Il- Grinlandja , minkejja li tifforma parti mid- Danimarka , tgawdi minn awtonomija sinjifikanti u hija l- uniku pajjiż li qatt ħareġ mill- Unjoni Ewropea permezz ta' referendum . It- tim nazzjonali tagħha mhuwiex rikonnoxut mill- FIFA , għax fil- pajjiż m' hemm l- ebda grawnd li jaqbel mar- regolamenti tagħha . Minħabba l- klima estrema l- Grinlandiżi ma jistgħux jilagħbu futbol fuq ħaxix naturali , imma s- soltu jużaw r- ramel għall- grawnds tagħhom . Probabbli però li tinbidel din is- sitwazzjoni wara li l- FIFA ddeċidiet li fil- futur se jkunu aċċettati anki grawnds b' ħaxix artifiċjali . Bħala konsegwenza tas- sitwazzjoni politika , il- futbol Tibetjan kważi għadu kemm twieled . Fl- 2001 intlagħbet l- ewwel partita " internazzjonali " kontra l- Grinlandja mit- tim " nazzjonali " Ir- " Repubblika Torka ta' Ċipru ta' Fuq " ( 200 , 000 ruħ ) Peress li dan l- istat , imwaqqaf fl- 1983 , mhuwiex rikonoxxut minn ħadd barra mit- Turkija stess , huwa naturali li m' għandux id- dritt li jieħu sehem f' turnews internazzjonali bħall- parti Griega ta' Ċipru . Imma huwa naturali wkoll li bħala parti ta' eks- kolonja Britannika għandu tradizzjoni b' saħħitha fil- futbol . Ir- riżultati Għalkemm il- biċċa l- kbira tal- plejers ma kellhomx esperjenza " internazzjonali " , l- entużjażmu maħsus kien daqs f' Tazza tad- Dinja " ta' veru " . Anki l- metodu ta' kif il- logħob ġie rrealizzat kien l- istess , jiġifieri t- turnew beda bil- fażi tal- gruppi ( 2 gruppi ta' 3 timijiet ) . Wara din il- fażi sfaw eliminati t- Tibet u l- Grinlandja , li tilfu l- logħbiet tagħhom . Fil- fażi tas- semifinali Żanżibar rebħu 2 : 1 kontra r- Repubblika ta' St . Pauli , u Ċipru ta' Fuq 2 : 0 kontra Ġibiltà . Il- logħba ta' spariġġ għat- tielet post rebħuha Ġibiltà 2 : 1 . Iżda mingħajr dubju l- aktar logħba diffiċli kienet il- finali , li fih il- fawls u l- plejers li weġġgħu kienu ħafna u saħansitra ngħatat karta ħamra lil wieħed minn Żanżibar . Din il- partita spiċċat f' dro u fl- aħħar rebħuha Ċipru ta' Fuq permezz tal- penaltis . Minkejja li fil- bidu l- organizzaturi donnhom kellhom f' moħħhom aktar ċajta milli turnew serju , għall- inqas matul il- finali deher ċar li għall- kalċaturi stess din xejn ma kienet ħaġa taċ- ċajt . Wara t- telfa tagħhom xi wħud mill- plejers minn Żanżibar infexxu jibku , waqt li l- kowċ Ċiprijott qal lill- ġurnalisti , " Għalina dak kien turnew ta' veru . Ġejna hawn biex nilagħbu futbol . Irbaħna t- Tazza , u issa aħna kuntenti ħafna . " Fl- 2006 Ċipru ta' Fuq għadhom ma tilfux logħba " internazzjonali " . Fost it- timijiet opponenti tagħhom kienu l- Kosovo , il- Kurdistan u l- Oċċitanja . Imma anki għat- Tibetjani , li b' 0 : 12 ġew l- aħħar fit- turnew , u sa dakinhar lanqas kellhom ċans jilagħbu f' grawnd kbir bħal dak , din kienet ħaġa serja ħafna . " Dawn huma tifkiriet li se jibqgħu magħna għal għomorna " , qal wieħed minnhom . Ħoloq : Bloggata ta' Maria - Din is- sena , aktar minn qatt qabel , it- Tazza tad- Dinja se tingħex fuq l- internet . U se tingħex ukoll fuq il- bloggosfera Maltija . Dan huwa spazju fejn inkunu nistgħu naqsmu l- fehmiet u l- impressjoniet tagħna fuq il- kampjunat . Mhux xi eżerċizzju ta' ġurnaliżmu sportiv , tista' tkun soġġettiv kemm trid . Opinjonijiet , aneddoti , analiżi ħafif . Kulħadd mistieden . Bil- Malti , bl- Ingliż , bit- Taljan , bil- Franċiż . . . l- uniku lsien uffiċjali huwa l- kordjalità , u l- imħabba lejn il- futbol internazzjonali , din il- logħba li permezz tagħha niċċelebraw il- ġmiel tad- diversità . Biex tkun kontributur , ibgħat e - mail lil : Ġermanja – Arġentina . . . . . Brażil – Franza . . . . . Portugall – Franza . . . . . Ġermanja – Portugall . . . . . 9 ta' Lulju , wara 64 logħba Arċibald Mandraġġar L- Imżebbel Ereżija Dan is- sit m' hu sponsorizzat minn ebda kumpanija . Ċaħda : Il- fehmiet espressi f' dan is- sit elettroniku huma dawk ta' l- awturi biss , u ma għandhom ikunu assoċjati ma' l- ebda għaqda jew istituzzjoni li l- awturi jagħmlu parti minnha .